Múzeumok és műemlékek megjelenítése virtuális terekben
Gilányi Attila, Debreceni Egyetem

Ebben az előadásban azt szeretnénk bemutatni, milyen lehetőségeket nyújtanak  a legmodernebb informatikai technológiák eredeti formájukban már nem létező épületek, épületegyüttesek, illetve más műemlékek virtuális valóság rendszerekben való megjelenítésére, azok ,,virtuális rekonstrukciójára”, valamint ilyen létesítmények (virtuális) múzeumként való használatára. Az ismertetett általános elvek és lehetőségek illusztrációjaként néhány, a Debreceni Egyetem Informatikai Karának Virtuális Valóság Laboratóriumához köthető konkrét fejlesztést is bemutatunk.